CELEX: C2007/117/31
Language: et
Date: 2007-05-26 00:00:00
Title: Kohtuasi C-167/07: 29. märtsil 2007 esitatud hagi — Hispaania Kuningriik versus Euroopa Liidu Nõukogu

26.5.2007   
            
            
               ET
            
            
               Euroopa Liidu Teataja
            
            
               C 117/19
            
         29. märtsil 2007 esitatud hagi — Hispaania Kuningriik versus Euroopa Liidu Nõukogu
   (Kohtuasi C-167/07)
   (2007/C 117/31)
   Kohtumenetluse keel: hispaania
   Pooled
   
      Hageja: Hispaania Kuningriik (esindaja: N. Díaz Abad)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu 21. detsembri 2006. aasta määrus (EÜ) nr 41/2007, millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes (1), kuna sellega ei eraldata teatud kvoote Hispaania laevastikule ühenduse vetes Põhjameres; ja
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   1)   Mittediskrimineerimise põhimõtte rikkumine
   Hispaania Kuningriik väidab, et kuna vaidlustatud määrusega ei eraldatud Hispaaniale kvoote ühenduse vetes Põhjameres, siis rikub see mittediskrimineerimise põhimõtet, kuna ühinemisaktis ettenähtud üleminekuperioodi lõppemisel anti teistele liikmesriikidele juurdepääs viidatud vetele ja sealsetele kalavarudele, samas kui Hispaania Kuningriigile anti üksnes juurdepääs vetele.
   2)   Hispaania ühinemisakti väär tõlgendamine
   Ühinemisakt ei erista Hispaania suhtes kohaldatavat üleminekuperioodi reguleerides kalanduse valdkonnas juurdepääsu vetele ja juurdepääsu kalavarudele. Lisaks sellele tuleb ühinemisakti sätteid tõlgendada kooskõlas selle sisu ja eesmärgiga.
   3)   Määruse nr 2371/2002 (2) artikli 20 lõike 2 rikkumine
   Seda sätet on rikutud, kuna Hispaaniale ei ole eraldatud kvoote, mis kujutavad endast uusi kalapüügivõimalusi, ja mida jaotati esimest korda pärast ühinemisaktis ette nähtud üleminekuperioodi lõppemist.
   
      (1)  ELT 2007, L 15, lk 1.
   
      (2)  Nõukogu 20. detsembri 2002. aasta määruse (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta (EÜT L 358, lk 59; ELT eriväljaanne 04/05, lk 460).